wickkiey/tamil-wikipedia-chunked huggingface dataset:
# ரொறொன்ரோ மாவட்ட பாடசாலை வாரியம்

கில் 5050 யோங்கே சாலையில் அமைந்துள்ள ரொறொன்ரோ மாவட்ட பள்ளிச்சாலை வாரியக் கல்வி மையம் ரொறோன்ரோ மாவட்டப் பள்ளிச்சாலை வாரியத்தின் தலைமையிடமாக விளங்குகின்றது.]]  
**ரொறோன்ரோ மாவட்டப் பள்ளிச்சாலை வாரியம்** (*Toronto District School Board*, **TDSB**; தமிழக வழக்கு: **டோரொன்டோ மாவட்டப் பள்ளிக்கல்வி வாரியம்**, 1999க்கு முன்பாக **ஆங்கில-மொழி பொது மாவட்டப் பள்ளி வாரியம் எண். 12**) கனடாவின் ஒன்றாரியோ மாநிலத்தில் ரொறன்ரோவிலுள்ள ஆங்கில மொழி சமயச் சார்பற்ற பொதுநிலைப் பள்ளிச்சாலை வாரியமாகும். இந்த வாரியத்தைத் தவிர இதே பகுதியில் சிறுபான்மையினருக்காக பொதுநிலை-சமயச் சார்பற்ற பிரான்சிய மொழி (*கான்சில் இசுகூலேர் வயமாண்டே*), பொதுநிலை-சமயச் சார்பு ஆங்கில மொழி (*ரொறொன்ரோ கத்தோலிக்க மாவட்டப் பள்ளிச்சாலை வாரியம்*), மற்றும் பொதுநிலை-சமயச் சார்பு பிரான்சிய மொழி (கான்சில் இசுகூலேர் தெ டிஸ்ட்ரிக்ட் கத்தோலிக்கு சென்டர்-சுத்) பள்ளிகளும் அவற்றின் வாரியங்களும் அரசுநிதி பெற்று நடத்தப்படுகின்றன. இதன் தலைமையிடம் நோர்த் யோர்க்கில் உள்ளது. இந்த வாரியம் கனடாவின் மிகப் பெரிய பள்ளிச்சாலை வாரியமாகவும் வட அமெரிக்காவில் நான்காவது பெரிய பள்ளிச்சாலை வாரியமாகவும் விளங்குகின்றது.
# வள விபரிப்புச் சட்டக கருத்தேற்ற முறைமை

**வள விபரிப்புச் சட்டக கருத்தேற்ற முறைமை** (RDF Schema - RDFS - ஆர்.டி.எப்.எசு) என்பது ஆர்.டி.எப் வளங்களை ஒழுங்கமைக்கப் பயன்படும் ஒரு கருத்தேற்ற முறைமை (schema) ஆகும். இது குறிப்பான ஆர்.டி.எப் வகுப்புக்களையும் பண்புகளையும் விபரிக்கின்றது. இவற்றைப் பயன்படுத்தி இதர மெய்ப்பொருள் மூலங்களை (Ontologies) விபரிக்கமுடியும்.
# வள விபரிப்புச் சட்டக கருத்தேற்ற முறைமை

## முதன்மை ஆர்.டி.எப்.எசு கட்டுகள்

ஆர்.டி.எப்.எசு கட்டுக்கள் என்பன அடிப்படை ஆர்.டி.எப் சொற்கோவையின் மீது உருவாக்கப்பட்ட வகுப்புகள், தொடர்புடைய பண்புகள் மற்றும் பயன்கூறு பண்புகள் ஆகியவற்றைக் குறிக்கின்றன.
# வள விபரிப்புச் சட்டக கருத்தேற்ற முறைமை

## முதன்மை ஆர்.டி.எப்.எசு கட்டுகள்

### வகுப்புகள் (Classes)

- **rdfs:Resource** - எல்லா வகுப்புகளின் தாய்ப் பகுப்பு. அனைத்தும் ஆர்.டி.எப் வளங்களாக விபரிக்கப்படுகின்றன.
- **rdfs:Class** - ஆர்.டி.எப் குறிக்க முயலும் பல்வேறு பொருட்களின் வகைகள் வகுப்புகள் எனப்படுகின்றன.
ஆர்.டி.எப் வகுப்பு பின்வருமாறு வரையறை செய்யப்படுகிறது: C rdf:type rdfs:Class. இதிலே rdf:type rdf பெயர்வெளியில் முன்வரையறு செய்யப்பட்ட பண்பு. rdfs:Class rdfs பெயர்வெளியில் முன்வரையறை செய்யப்பட்ட வகுப்பு. எ.கா ஆள் rdf:type rdfs:Class. இந்த வகுப்பின் ஒரு எடுத்துக்காட்டுப் instance கரிகாலன் rdf:type ஆள்.  
ஆர்.டி.எப்.எசு விபரிக்கும் பிற வகுப்புகள்:
- **rdfs:Literal** – எழுத்து அல்லது எண்ணாலான மதிப்புகள். இது எளிய சொற்கோவையாவோ அல்லது இனம் வரையறை செய்யப்பட்ட மதிப்பாகவோ இருக்கலாம்.
- **rdfs:Datatype** – the class of datatypes. rdfs:Datatype is both an instance of and a subclass of rdfs:Class. Each instance of rdfs:Datatype is a subclass of rdfs:Literal.
- **rdf:XMLLiteral** – the class of XML literal values. rdf:XMLLiteral is an instance of rdfs:Datatype (and thus a subclass of rdfs:Literal).
- **rdf:Property** – the class of properties.
# டி. ஜெ. அம்பலவாணர்

அதி வணக்கத்துக்குரிய **தாவீது செயரத்தினம் அம்பலவாணர்** (*David Jeyaratnam Ambalavanar*, பெப்ரவரி 28, 1928 - அக்டோபர் 10, 1997) இலங்கைத் தமிழ் போதகர் ஆவார். இவர் 1971 முதல் 1993 வரை தென்னிந்தியத் திருச்சபையின் யாழ்ப்பாண ஆயராகப் பணியாற்றினார்.
# டி. ஜெ. அம்பலவாணர்

## ஆரம்ப வாழ்க்கை

அம்பலவாணர் 2928 பெப்ரவரி 28 இல் வண. யோசப் பொன்னம்பலம் அம்பலவாணர், அன்னம்மா ஆகியோருக்குப் பிறந்தார். யாழ்ப்பாணம் பரி யோவான் கல்லூரி (1932–42), யாழ்ப்பாணக் கல்லூரி (1942-50). ஆகியவற்றில் கல்வி கற்றார்.
# யாழ்ப்பாணம் மறைமாவட்டம் (தென்னிந்தியத் திருச்சபை)

**யாழ்ப்பாணம் மறைமாவட்டம்** (*Jaffna Diocese*) என்பது இலங்கையின் தென்னிந்தியத் திருச்சபையின் மறைமாவட்டங்களில் ஒன்றாகும். இம்மறைமாவட்டத்தின் தற்போதைய ஆயர் டானியல் தியாகராஜா ஆவார்.
# யாழ்ப்பாணம் மறைமாவட்டம் (தென்னிந்தியத் திருச்சபை)

## வரலாறு

தென்னிந்தியத் திருச்சபை 1947 செப்டம்பர் 27 அன்று தென்னிந்திய ஆங்கிலிக்கம், மெதடிசம், பொது ஆட்சிமுறைத் திருச்சபை (பிரெசுபிட்டேரியன்), புராட்டத்தாந்து ஆகிய திருச்சபைக் குழுக்கள், மற்றும் இந்தியத் திருச்சபைகளின் தெற்கு மறைமாவட்டம், பாக்கித்தான், பர்மா, இலங்கைத் திருச்சபைகளை இணைத்து அமைக்கப்பட்டது. தென்னிந்தியத் திருச்சபையின் 22 மறைமாவட்டங்களில் யாழ்ப்பாண மறைமாவட்டமும் ஒன்றாகும். இதன் முதலாவது ஆயராக சபாபதி குலேந்திரன் 1947 அக்டோபர் 10 இல் நியமிக்கப்பட்டார்.
# யாழ்ப்பாணம் மறைமாவட்டம் (தென்னிந்தியத் திருச்சபை)

## ஆயர்கள்

| 1வது | எஸ். குலேந்திரன் | align=1947 - 1970 |  |
| --- | --- | --- | --- |
| 2வது | டி. ஜெ. அம்பலவாணர் | align=1971 - 1993 |  |
| 3வது | எஸ். ஜெபநேசன் | align=1993 - 2005 |  |
| 4வது | டானியல் தியாகராஜா | align=2006 - | } |
# எஸ். குலேந்திரன்

அதி வணக்கத்துக்குரிய **சபாபதி குலேந்திரன்** (*Sabapathy Kulendran*, 23 செப்டம்பர் 1900 &ndash; 14 பெப்ரவரி 1992) இலங்கைத் தமிழ்க் குருக்களும், தென்னிந்தியத் திருச்சபையின் யாழ்ப்பாண மறைமாவட்டத்தின் முதலாவது ஆயரும் ஆவார்.
# எஸ். குலேந்திரன்

## ஆரம்ப வாழ்க்கை

குலேந்திரன் 1900 செப்டம்பர் 23 அன்று வழக்கறிஞர் சபாபதி என்பவருக்குப் பிறந்தார். குலேந்திரனின் சாம் சபாபதி யாழ்ப்பாண நகர முதல்வராக இருந்தவர்.  
குலேந்திரன் விசுவலிங்கம் என்பவரின் மகள் மதுரம் என்பவரைத் திருமணம் புரிந்தார். இவர்களுக்கு இரண்டு மகன்களும், ஒரு மகளும் உள்ளனர். 1970 ஆம் ஆண்டில் இளைப்பாறினார்.
# எஸ். குலேந்திரன்

## மறைவு

இளைப்பாறிய பின்னர் வட்டுக்கோட்டையில் வாழ்ந்து வந்த குலேந்திரன் 1992 பெப்ரவரி 14 இல் இறந்தார்
# எஸ். ஏ. விக்கிரமசிங்க

மரு. **சுஜீசுவரா அபயவர்தனா விக்கிரமசிங்க** (*Sugiswara Abeywardena Wickramasinghe*, 13 ஏப்ரல் 1901 &ndash; 25 ஆகத்து 1981) இலங்கையின் இடதுசாரி அரசியல்வாதி ஆவார். இலங்கை கம்யூனிஸ்ட் கட்சியை ஆரம்பித்தவர். 1931 இல் இலங்கை அரசாங்க சபைக்குத் தெரிவான முதலாவது இடதுசாரி அரசியல்வாதி இவராவார்.
# எஸ். ஏ. விக்கிரமசிங்க

## வாழ்க்கைக் குறிப்பு

விக்கிரமசிங்க மாத்தறை அத்துரெலிய என்ற ஊரில் பிறந்தார். எஸ். ஏ. விக்கிரமசிங்கவின் மாஸ்கோ சார்புப் போக்கைக் கண்டித்து 1940 ஆம் ஆண்டில் அவர் சமசமாசக் கடசியிலிருந்து வெளியேற்றப்பட்டார். இதனை அடுத்து அவர் 1943 ஆம் ஆண்டில் மாஸ்கோ சார்பு இலங்கைக் கம்யூனிஸ்ட் கட்சியை ஆரம்பித்தார். பீட்டர் கெனமன், ஏ. வைத்திலிங்கம் ஆகியோரும் இவருடன் இணைந்தனர். விக்கிரமசிங்க இலங்கை கம்யூனிஸ்டுக் கட்சியின் சார்பில் 1956, 1960 மார்ச், 1960 சூலை, 1965, 1970 தேர்தல்களில் அக்குரசைத் தொகுதியில் போட்டியிட்டு நாடாளுமன்றம் சென்றார். 1977 தேர்தலில் போட்டியிட்டுத் தோற்றார்.
# காக்ரா ஆறு

**காக்ரா ஆறு** அல்லது **கர்னாலி ஆறு** (*Ghaghara* or *Karnali*) ( Karṇālī [kʌrˈnɑːliː]; இந்தி: घाघरा Ghāghrā [ˈɡʱɑːɡrɑː]; Chinese: 加格拉河) இமயமலையின் திபெத் பகுதியில் அமைந்த சிவாலிக் மலையின் 3962 மீட்டர் உயரத்தில் உள்ள மாப்சாசுங்கோ கொடுமுடியிலிருந்து உற்பத்தியாகி, மானசரோவர் வழியாக நேபாளத்தை அடைந்து, பின் இந்தியாவை வந்தடைந்து, பிகார் மாநிலத்தின் தலைநகரம் பாட்னா அருகே கங்கை ஆற்றில் கலக்கிறது. நேபாளத்தில் 507 கிலோ மீட்டர் நீளம் பாயும் காக்ரா ஆற்றின் மொத்த நீளம் 1080 கிலோ மீட்டராகும். இதன் மொத்த வடிநிலப் பரப்பு 1,27,950 சதுர கிலோ மீட்டராகும்.
கங்கை ஆற்றின் நீண்ட துணை ஆறுகளில் யமுனை ஆற்றுக்கு அடுத்து காக்ரா ஆறு இரண்டாவதாக உள்ளது.
# காக்ரா ஆறு

## துணை ஆறுகள்

காக்ரா ஆற்றின் 9 துணை ஆறுகள்; பேக்ரி ஆறு, சர்ஜு ஆறு, குவுவானா ஆறு, மேற்கு ரப்தி ஆறு,சோட்டி கண்டகி ஆறு, சேத்தி ஆறு, தகாவார் ஆறு, மகாகாளி ஆறு மற்றும் புத்தி கங்கை ஆறுகளாகும்.
# காக்ரா ஆறு

## நீர் மின் ஆற்றல்

நேபாளத்தில் பாயும் காக்ரா ஆற்றின் குறுக்கே அணைகள் கட்டி 900 மெகா வாட் மின்சாரம் உற்பத்தி செய்யப்படுகிறது.
# காக்ரா ஆறு

## நேபாளத்தில்

நேபாளத்தில் காக்ரா ஆறு டோப்லா மாவட்டம், ஹும்லா மாவட்டம், ஜும்லா மாவட்டம், காளிகோட் மாவட்டம் மற்றும் முகு மாவட்டம் என ஐந்து மாவட்டங்களின் வழியாக பாய்கிறது.
# காக்ரா ஆறு

## இந்தியாவில்

இந்தியாவின் உத்தரப் பிரதேசம் மாநிலத்தின் அம்பேத்கர் நகர் மாவட்டம், ஆசம்கர் மாவட்டம், பாராபங்கி மாவட்டம், பஸ்தி மாவட்டம், பகராயிச் மாவட்டம் , திவோரியா மாவட்டம், பைசாபாத் மாவட்டம் , கோண்டா மாவட்டம், கோரக்பூர் மாவட்டம், சந்து கபீர் நகர் மாவட்டம், ஜவுன்பூர் மாவட்டம், லக்கிம்பூர் கேரி மாவட்டம், சீதாப்பூர் மாவட்டங்கள் மற்றும் பிகார் மாநிலத்தின் சரண் மாவட்டம் மற்றும் சிவான் மாவட்டம் வழியாக பாயும் காக்ரா ஆறு சிவான் மாவட்டத்தின் தோரிகஞ்சி என்ற இடத்தில் கங்கை ஆற்றுடன் கலக்கிறது.
# துசார் காண்டுகர்

**துசார் காண்டுகர்** *(Tushar Khandker)* (பிறப்பு: 5 ஏப்ரல் 1985) ஒரு தொழில்முறை வளைதடிப் பந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் ஆடவர் வளைதடிப் பந்தாட்டத்தில் கலந்துகொண்டார்.  
இவரது குடும்பமே வளைதடிப் பந்தாட்டக் குடும்பம் ஆகும். இவரது தந்தையும் அண்ணனும் மாமனும் கூட வளைதடிப் பந்தாட்ட வீரர்கள் ஆவர்.
# எங்கிட்ட மோதாதே

**எங்கிட்ட மோதாதே ** (*Enkitta Mothathe*) ஆர். சுந்தர்ராஜன் இயக்கத்தில் ராஜேஷ்வரி சுந்தர்ராஜன் தயாரிப்பில் 1990ம் ஆண்டு செப்டம்பர் மாதம் 14 ஆம் தேதியன்று வெளிவந்த ஒரு தமிழ் திரைப்படமாகும். விஜயகாந்த், ஷோபனா, சரத்குமார் மற்றும் குஷ்பூ ஆகியோர் முதன்மை கதாபாத்திரம் ஏற்றிருந்தனர். இளையராஜா இந்த திரைப்படத்திற்கு இசையமைத்திருந்தார். இப்படத்தின் தலைப்பு ஆர். சுந்தர்ராஜன் இயக்கிய முந்தைய படமான ராஜாதி ராஜா திரைப்படத்தில் இடம் பெற்ற ஒரு பாடலின் முதல் வரியில் இருந்து எடுக்கப்பட்டது. வியாபார ரீதியாகப் படம் வெற்றிபெறவில்லை.
# எங்கிட்ட மோதாதே

## கதை

சரோஜா பாண்டியனை காதலித்து திருமணம் செய்து கொள்ள விரும்புகிறாள். இதற்கிடையில், மல்லிகா என்ற திமிர் பிடித்த பணக்காரப் பெண்ணும் பாண்டியனைக் காதலித்து, சரோஜாவுக்கும் அவனுக்கும் இடையே பிளவை ஏற்படுத்தத் திட்டமிடுகிறாள். மல்லிகா தனது முயற்சியில் வெற்றி பெறுவாரா இல்லையா என்பதுதான் கதையின் உச்சம்.
# எங்கிட்ட மோதாதே

## நடிகர்கள்

- பாண்டியனாக விஜயகாந்த்
- ஷோபனா
- சரத் குமார்
- சரோஜாவாக குஷ்பூ
- ராதா ரவி
- நிழல்கள் ரவி
- சரோஜாவின் அம்மாவாக வடிவுக்கரசி
- பாண்டியனின் அம்மாவாக மனோரமா
- தியாகு
- வெண்ணிற ஆடை மூர்த்தி
- ராஜா சிறப்புத் தோற்றம்
- இடிச்சபுளி செல்வராசு
- குள்ளமணி
# எங்கிட்ட மோதாதே

## பாடல்கள்

இளையராஜா இசையமைக்க பாடல்களை வாலியும், புலமைப்பித்தனும் எழுதியிருந்தனர். இப்படத்தில் இடம் பெற்ற *சரியோ சரியோ" பாடல் மலையாளத் திரைப்படமான * அதர்வம்'' படத்தில் வரும் "புகழோரத்தில்" பாடலின் மறுபதிப்பாகும்.  
| **எண்.** | **பாடல்கள்** | **பாடியவர்(கள்)** | **எழுதியவர்** | **நீளம் (m:ss)** |  |
| --- | --- | --- | --- | --- | --- |
| 1 | அஞ்சு பைசா பத்து பைசா | மலேசியா வாசுதேவன் | வாலி | 04.34 |  |
| 2 | ஹேய் மாமா | எஸ். ஜானகி | புலமைப்பித்தன் | 04.24 |  |
| 3 | இவன் வீரன் சூரன் | எஸ். ஜானகி | வாலி | 04.35 |  |
| 4 | ஒன்னோடு ரெண்டுன்னு | மலேசியா வாசுதேவன், எஸ். ஜானகி | வாலி | 04.35 |  |
| 5 | சரியோ சரியோ நான் | மலேசியா வாசுதேவன், எஸ். ஜானகி | வாலி | 04.38 |  |
| 6 | கை வீசம்மா கை வீசு | சித்ரா | வாலி | 01.04 | } |
# ஓலை வலை மீன்பிடி

**ஓலை வலை மீன்பிடி முறை** என்பது இந்தியாவில் தமிழ் நாடு மாநிலத்தில் அமைந்துள்ள கடலோர பகுதியான இராமேசுவரம் மக்களால் பாரம்பரியமாக உணவுத்தேவைக்காகவும், வெளிநாட்டிற்கு ஏற்றுமதிக்காகவும் மீன்களைப் பிடிக்கும் முறையாகும். இத்தொழில் பெரும்பாலும் அழிந்துவிட்டது. ஆனால் இப்பகுதிமக்கள் இத் தொழிலை இன்னமும் உயிர்ப்புடன் காத்துவருகிறார்கள்.
# ஓலை வலை மீன்பிடி

## மீன்பிடிப்பகுதி

இத்தொழில் நடக்கும் பிரதானமான இடம் இராமநாதபுரம் மாவட்டத்தில் அமைந்துள்ள கடல்பகுதி ஊரான இராமேசுவரத்திற்கு அருகில் அமைந்துள்ள மன்னார் வளைகுடாவும், பாக் சலசந்தியும் உள்ள கடல் பகுதி ஆகும். இத்தொழில் முறை இலங்கைக் கடல் பகுதியிலும் நடைமுறையில் உள்ளது.
# ஓலை வலை மீன்பிடி

## சூழ்நிலை பாதிப்பு

கோல் இழுவலை, அடிமட்ட பலகை இழுவலை, மிதவை இழுவலை, சூழ்வலை, மற்றும் சுருக்கு வலை போன்றவற்றால் சூழ்நிலை மண்டலம் பாதிக்கப்படுவதை உணர்ந்த இப்பகுதிமக்கள் *ஓலை வலை மீன்பிடி முறை*யை மட்டும் தொடர முடிவு செய்துள்ளார்கள்.
# ஓலை வலை மீன்பிடி

## முறை

இந்த வகையில் மீன்களைப்பிடிக்கும் பெண்கள் கடலில் கழுத்தளவு நீரில் மூன்று பெண்கள் நின்றுகொண்டு *யூ* (U) வடிவ வலையை கடலில் போட்டுப் பின்னர் *ஓ* (O) வடிவமாக ஆகச்செய்து மீன்களைப்பிடித்து வருகிறார்கள். இதற்கு மூன்று பெண்கள் தேவைப்படுகிறார்கள். ஆட்கள் அதிகமானால் கயிற்றின் அளவு நீளமாகக் கூட்டப்பட வேண்டும். இவ்வகையான மீன்பிடி முறைக்கு அதிக முதலீடு தேவையில்லை. முதலாளித்துவ முறை இத்தொழிலில் கிடையாது.
# ஓலா வாடகை வண்டிகள்

**ஓலா வாடகை வண்டிகள் **அல்லது** ஓலா கேப்ஸ்** (*Ola Cabs*) என்பது போக்குவரத்து வலை நிறுவனம் ஆகும். இந்நிறுவனம் முதன்முதலில் தொலைத் தொடர்பு மூலமாக மும்பையில் வாடிக்கையாளர்களுக்கு சேவையை வழங்கியது. இது படிப்படியாக உயர்ந்து மேலும் தனது சேவையை பெங்களூரிலும் தொடர்ந்தது. 2010ஆம் ஆண்டு திசம்பர் மாதம் 3ஆம் திகதி அன்று பாவேசு அகர்வால் என்பவரால் துவங்கப்பட்டது. 2014ஆம் ஆண்டு நவம்பர் மாதவாக்கில் 100 நகரங்களில் 2,00,000 வாடகைக் கார்களைக் கொண்டு பெருகியுள்ளது. தற்போதைய சூழலில் இந்நிறுவனம் தொழிலாளர்களைக் குறைக்கும் நடவடிக்கையில் முற்பட்டுள்ளது.
# கேம்பா நிதி

**கேம்பா நிதி** (*Compensatory Afforestation Fund Management and Planning Authority* அல்லது *CAMPA fund*) என்பது 2002 ஆம் ஆண்டு இந்திய உச்ச நீதிமன்றத்தின் வலியுறுத்தலின் மூலம் இந்திய தலைமைக் கணக்குத் தணிக்கையாளர் நிதி ஒதுக்குதலின் மூலமும் மாநில மற்றும் மத்திய ஆளுகைப்பகுதியிலும் அமைந்துள்ள காடுகளைப் பாதுகாப்பதற்காக ஏற்படுத்தப்பட்ட நிதி அமைப்பு ஆகும்.
இந்த நிதிக்கான வரையறைகளை இந்திய நாடாளுமன்ற உறுப்பினர்களின் முன்னிலையில் சட்ட வரைமுறைப்படுத்தப்படுகிறது. அவசரக் காலங்களில் இந்த நிதி காடுகளில் வாழும் உயிரினங்களைக் காக்கவும் பயன்படுத்தப்படுகிறது.
# ரோகிணி ஆறு

**ரோகிணி ஆறு** (Rohini River), நேபாள நாட்டின் இமயமலையில் உள்ள சிவாலிக் மலைத்தொடரில் உள்ள லும்பினி பிராந்தியத்தின் கபிலவஸ்து மற்றும் ரூபந்தேகி மாவட்டத்தில் உற்பத்தி ஆகி, பின் தெற்காக பாய்ந்து இந்தியாவின் உத்தரப் பிர்தேசத்தின் கோரக்பூரில் பாயும் மேற்கு ரப்தி ஆற்றின் இடது கரையில் கலக்கிறது.
பின்னர் மேற்கு ரப்தி ஆறு காக்ரா ஆற்றுடன் கலக்கிறது. காக்ரா ஆறு கங்கை ஆற்றுடன் கலக்கிறது.
122 கிலோ மீட்டர் நீளம் கொண்ட ரோகிணி ஆறு, 2686 சதுர கிலோ மீட்டர் வடிநிலத்தைக் கொண்டது.
# ரோகிணி ஆறு

## அரச மரபினர்கள்

கௌதம புத்தர் காலத்தில் ரோகிணி ஆற்றின் இரு கரையிலும், சாக்கியர்களும், கோலியர்களும் ஆண்டனர். வேளாண்மை நிலங்களின் நீர் பாசானத்திற்கு, ரோகிணி ஆற்று நீரின் உரிமைக்காக சாக்கியர்களும், கோலியர்களும் ஒரு முறை போரிட்டதாகவும்,பின்னர் புத்தரின் அறிவுரைப்படி இரு அரச மரபினர்களும் போரை நிறுத்தினர் எனவும் கருதப்படுகிறது.
# ரோகிணி ஆறு

## நகரங்கள்

ரோகிணி ஆற்றாங்கரையில் கபிலவஸ்து மற்றும் லும்பினி நகரங்கள் உள்ளன.
# ஆர்மா மலைக் குகை

**ஆர்மா மலைக் குகை (Armamalai Cave)** (கிராமவாசிகள் **அரவான் மலை** என்கிறார்கள், அரவன் அல்லது அருகன் என்ற சொல் தீர்த்தங்கரரைக் குறிக்கும்) என்பது தமிழ்நாட்டின், திருப்பத்தூர் மாவட்டம், ஆம்பூரில் இருந்து 25 கி,மீ (16 மைல்) தொலைவில் மலையம்பட்டு கிராமத்திற்கு மேற்கில் உள்ள மலைக் குகையாகும், இந்தக் குகை பழங்கால ஓவியங்களுக்காக அறியப்படுகிறது. இந்தக் குகை பாதுகாக்கப்பட்ட நினைவுச்சின்னமாக இந்திய தொல்லியல் துறையால் அறிவிக்கப்பட்டுள்ளது. இது தமிழ்நாட்டின் சுற்றுலாத் தலமாகவும் உள்ளது.
# ஆர்மா மலைக் குகை

## தகவல்கள்

ஆர்மமலைக் குகை இயற்கையாக அமைந்த ஒரு குகையாகும். இது கி.பி. 8 ஆம் நூற்றாண்டில் சமணக் கோயிலாக மாற்றப்பட்டது. இந்தக் குகையில் 8 ஆம் நூற்றாண்டைச் சேர்ந்த சமண சமயத்தைச் சேர்ந்த ஓவியங்கள், புடைப்புச் சிற்பங்கள் ஆகியவை உள்ளன. இவை இராமாயணத்தையும், சமணப் புனிதர்களைப் பற்றியவையாகவும் உள்ளன. இந்த ஓவியங்களை எல்லாம் காணும்போது தமிழ்நாட்டின் இன்னொரு குகை ஓவியங்களான சித்தன்னவாசல் குகை ஓவியங்கள் போன்றும், மத்தியப் பிரதேசத்தின் பாக் குகைக்கோயில் ஓவியங்களைப் போன்றும் காணப்படுகின்றன. இக்குகை ஓவியங்கள் எல்லாம் இந்தியாவின் இடைக்கால ஓவியங்கள் என்பது குறிப்பிடத்தக்கது. இந்த ஓவியங்களில் சமண மதக் கதைகளும், அட்டதிக்குப் பாலகர்கள்,
# கோலியர்

மற்றும் ராகுலனுடன் (இடப்பக்கம்-அடியில்) கௌதம புத்தர் - அஜந்தா குகைகள்]]  
**கோலியர்கள்** (Koliyas) இந்தியத் துணைக்கண்டத்தின், தற்கால நேபாள நாட்டின், லும்பினி மாவட்டத்தின் சில பகுதிகளை ஆண்ட சூரிய வம்சத்தின் இச்வாகு குல சத்திரியர்கள் ஆவார்.  
கௌதம புத்தர் வாழ்ந்த காலத்தில் சாக்கியர்களுடன் மணவினை தொடர்புடையவர்கள். சாக்கிய நாட்டரசர் சுத்தோதனர் கோலிய நாட்டின் இளவரசிகளான மாயா தேவி மற்றும் மகாபிரஜாபதி கௌதமியை மணந்தவர். கௌதம புத்தரின் மனைவி யசோதரையும் கோலிய நாட்டு இளவரசியாவர். ரோகிணி ஆற்று நீருக்காக கோலியர்களும் சாக்கியர்களும் போரிட்டனர்.தமிழகத்தில் வாழ்கின்ற **கோலியர்களும்**(Koliyar) மற்றும் இந்தியா முழுவதும் பரவிக் காணப்படும் **கோலி**(Koli) இந்த இனத்தை சேர்ந்தவர்கள் என்று நம்பப்படுகிறது.
# கோலியர்

## வரலாறு

சாக்கியர்களும், கோலியர்களும் ரோகிணி ஆற்றின் இருமருங்கிலும் ஆட்சி புரிந்தவர்கள். இவ்விரு அரச குலத்தினரும் கோசல நாட்டிற்கு அடங்கிய தன்னாட்சி கொண்ட குடியரசுத் தலைவர்கள் ஆவர்.
# கோலியர்

## இதனையும் காண்க

- தேவதகா, நேபாளம்
- சாக்கியர்
- லும்பினி
- ஜனபதங்கள்
- கோலியர்
- கோலி
# ரப்தி ஆறு

**ரப்தி ஆறு** அல்லது **மேற்கு ரப்தி ஆறு** (West Rapti) நேபாளத்தின் மத்திய மேற்கில் பாய்ந்து, பின்னர் இந்தியாவின் கிழக்கு உத்தரப் பிரதேச மாநிலத்தின் அவத் மண்டலத்தின் வழியாக பாய்ந்து இறுதியில் காக்ரா ஆற்றில் கலக்கிறது. கிழக்கு ரப்தி ஆறு நேபாளத்தின் கண்டகி ஆற்றில் கலக்கிறது.
# ரப்தி ஆறு

## நிலவியல்

மேற்கு ரப்தி ஆறு, இமயமலையின் மேற்கு தவளகிரியின் மகாபாரத மலைத்தொடரின் 3500 மீட்டர் உயர கொடுமுடியிலிருந்து உற்பத்தியாகிறது. மேற்கு ரப்தி ஆறு 23,900 சதுர கிலோ மீட்டர் பரப்பு வடிநிலம் கொண்டது.
# ரப்தி ஆறு

## இதனையும் காண்க

- கிழக்கு ரப்தி ஆறு
# ஆப்பிள் (செயற்கைக்கோள்)

**ஆப்பிள் செயற்கைக்கோள்** *( Ariane Passenger PayLoad Experiment)* இந்தியா விண்வெளியில் செலுத்திய ஆறாவது செயற்கைக் கோளாகும். இந்திய விண்வெளி ஆய்வு மையம் உருவாக்கிய இச்செயற்கைக்கோள் இந்தியாவின் தகவல் தொடர்புத் துறைக்காக ஐரோப்பிய விண்வெளி நிறுவனத்தால் செலுத்தப்பட்டது. 1981 ஆம் ஆண்டு சூன் மாதம் 19 ஆம் நாள் தென் அமெரிக்காவின் பிரெஞ்சு கயானாவில் இருக்கும் கோராவ் என்ற தளத்திலிருந்து ஏரியன் என்ற ஏவுகலத்தால் இச்செயற்கைக்கோள் செலுத்தப்பட்டது. சி-பட்டை அலை வாங்கிச் செலுத்தி இச்செயற்கைக்கோளில் பொருத்தப்பட்டிருந்தது. ஏரியன் பாசஞ்சர் பேலோட் எக்சுபெரிமெண்ட் என்ற ஆங்கிலச் சொற்களின் சுருக்கமே ஆப்பிள் என்றழைக்கப்படுகிறது.  
ஆப்பிளே, இந்தியாவின் முதலாவது புவிநிலைச் சுற்றுப்பாதை மூவச்சு நிலையாக்க தகவல் தொடர்பு செயற்கைக்கோள் ஆகும். 1981 ஆம் ஆண்டு சூலை 16 அன்று இச்செயற்கைக்கோள்
102° கிழக்கு தீர்க்கரேகையில் நிலைநிறுத்தப்பட்டது. 672 கிலோ எடையுள்ளதாகத் தயாரிக்கப்பட்ட ஆப்பிள் செயற்கைக்கோள் பல்வேறு தகவல் தொடர்பு பரிசோதனைகளுக்கும் தேவைகளுக்கும் பயன்பட்டு 27 மாதங்கள் விண்ணில் வலம் வந்த இது 1983 ஆம் ஆண்டு செப்டம்பர் 19 இல் செயலிழந்தது . தொலைகாட்சி ஒளிபரப்பு, வானொலி ஒலிபரப்பு ஆகிய சேவைகளுக்கு இது மிகவும் பயனுள்ளதாக இருந்தது. உருளை வடிவத்தில் 1.2 மீட்டர் விட்டமும் 1.2 மீட்டர் உயரமும் கொண்டதுதான் இந்த ஆப்பிள் செயற்கைக்கோள் ஆகும்,
இரண்டு 6/4 கிகா எர்ட்சு அலைவாங்கிச் செலுத்திகள், 0.9 விட்டமுள்ள பரவளைய வானலை வாங்கி இணைக்கப்பட்டு இவ்விண்கலம் தயாரிக்கப்பட்டது.  
| எடை | 670&nbsp;kg |  |
| --- | --- | --- |
| தொடக்க ஆற்றல் | 210 வாட்டுகள் |  |
| விண்கலச்சுமை | C-பட்டை அலைவாங்கிகள் (இரண்டு) |  |
| ஏவிய நாள் | சூன் 19, 1981 |  |
| ஏவு வாகனம் | ஏரியன் -1(V-3) |  |
| சுற்றுப்பாதை | புவி ஒத்தியங்கு சுற்றுப்பாதை |  |
| திட்டக் காலம் | இரண்டு ஆண்டுகள் | } |
# நறுக்கம்

யூக்ளியிய வடிவவியல், **நறுக்கம்** (*shear* அல்லது *shear mapping*) என்பது ஒரு நேரியல் கோப்பு ஆகும். இவ்வுருமாற்றத்தின் கீழ் யூக்ளிடிய தளத்தின் ஒவ்வொரு புள்ளியும் ஒரு குறிப்பிட்ட திசையில் நகர்த்தப்படும். நகர்த்தப்படும் அளவு, அத்திசைக்கு இணையான ஒரு நிலைக்கோட்டிற்கும் அப்புள்ளிக்குமான குறியிடப்பட்ட தூரத்தின் மடங்கின் விகிதவளவாக இருக்கும்.  
எடுத்துக்காட்டு:  
ஆள்கூற்றுகள் <math>(x,y)</math> கொண்ட ஒரு புள்ளியை <math>(x + 2y,y)</math> புள்ளிக்கு மாற்றும் கோப்பு ஒரு நறுக்கமாகும். இதில் நகர்வு கிடைமட்டமாக உள்ளது. <math>x</math>-அச்சு நிலைக்கோடு; புள்ளியின் <math>y</math> ஆள்கூறு குறியிடப்பட்டத் தூரம். நிலைக்கோட்டிற்கு இருபுறமும் அமையும் புள்ளிகள், கோட்டின் மாற்றுப்புறத்திற்கு நகர்த்தப்படுகின்றன.  
நறுக்கத்தைச் சுழற்சியாகத் தவறாகக் கருதிவிடக் கூடாது. ஒரு நறுக்கத்தின் கீழ் ஒரு தளத்தின் புள்ளிகளின் ஒரு தொகுதியில், அப்புள்ளிகளுக்கிடையேயுள்ள கோணங்கள் அனைத்தும் மாறுபடும்; நகர்வின் திசைக்கு இணையாக இல்லாத அப்புள்ளிகளின் கோட்டுத்துண்டுகளின் நீளங்களும் மாறுபடும். இதனால் நறுக்கத்தினால் வடிவவியல் வடிவங்கள் மாறுபடுகின்றன. எடுத்துக்காட்டாக, சதுரங்கள் இணைகரங்களாகவும் வட்டங்கள் நீள்வட்டங்களாகவும் உருமாறும். எனினும் நறுக்கத்தால் வடிவவியல் வடிவங்களின் பரப்பளவு மாறுவதில்லை; ஒருகோட்டுப்புள்ளிகளுக்கு இடைப்பட்ட சார் தூரங்களும் மாறுவதில்லை.  
சார் நகர்வில் இரு இணையான தகடுகளுக்கு இடையேயான பாய்மப் பாய்வினை நறுக்கம் விவரிக்கிறது.]]  
முப்பரிமாண வடிவவியலிலும் நறுக்கம் இதேமுறையில் வரையறுக்கப்படுகிறது. இடைப்பட்ட தூரம் நிலைக்கோட்டிற்குப் பதில் நிலையான தளத்திலிருந்து அளவிடப்படுகிறது. முப்பரிமாண நறுக்கத்தில் திட வடிவங்களின் கனவளவு பாதுகாக்கப்படுகிறது; ஆனால் நகர்விற்கு இணையான தளவடிவங்கள் தவிர்த்த பிற தளவடிவங்களின் பரப்பளவு மாற்றமடைகிறது.  
பொதுவாக <math>n</math>-பரிமாண கார்ட்டீசியன் வெளி <math>\mathbb{R}^n</math> இல் தூரமானது, நகர்வின் திசைக்கு இணையான, நிலையான மீத்தளத்திலிருந்து (hyperplane) அளக்கப்படுகிறது. <math>\mathbb{R}^n</math> இன் எந்தவொரு கணத்தின் <math>n</math>-பரிமாண அளவைப் (மீக்கனவளவு) பாதுகாக்கும் ஒரு நேரியல் கோப்பாக இந்த வடிவவியல் உருமாற்றம் அமைகிறது.  
ஒன்றுக்கொன்று இணையாகவும், ஒன்றின் மேற்பக்கமாக மற்றது உள்ளதாகவுமான இரு தகடுகளுக்கு இடைப்பட்ட ஒரு பாய்மத்தின் வரிச்சீர் ஓட்டத்தை விளக்க நறுக்கம் பயன்படுகிறது.
# நறுக்கம்

## வரையறை

### ஒரு தளத்தின் கிடைமட்ட, குத்து நறுக்கம்

''',
a செவ்வகம் becomes a இணைகரம்.]]
தளம் <math>\mathbb{R}^2 = \mathbb{R}\times\mathbb{R}</math> இல் **கிடைமட்ட நறுக்கம்** (*horizontal shear*) (அல்லது *x* அச்சுக்கு இணையான நறுக்கம்) என்பது <math>(x,y)</math> ஆள்கூறுகள் கொண்ட பொதுவானதொரு புள்ளியை <math>(x + m y,y)</math> என்ற புள்ளிக்கு நகர்த்தும் சார்பாகும். இதில் நிலையான மதிப்புள்ள <math>m</math> என்பது நறுக்கக் காரணியாகும் (*shear factor*).  
இக்கோப்பால் ஒவ்வொரு புள்ளியும் அதன் <math>y</math> ஆள்கூற்றின் விகிதவளவு கிடைமட்ட திசையில் நகர்த்தப்படுகிறது.  
கிடைமட்ட நறுக்கத்தில்,  
:<math>x</math>-அச்சுக்கு மேற்புறம் அமையும் ஒவ்வொரு புள்ளியும் <math>m > 0</math> எனும்போது வலப்புறமும், <math>m < 0</math> எனும்போது இடப்புறமும் நகர்த்தப்படுகிறது; இதற்கு எதிர்மாறான திசையில் <math>x</math>-அச்சுக்குக் கீழ்புறம் அமையும் புள்ளிகள் நகர்த்தப்படுகின்றன; <math>x</math>-அச்சின் மீதமையும் புள்ளிகள் நிலையாக உள்ளன.  
:<math>x</math>-அச்சுக்கு இணையான கோடுகள் இடம் மாறாமல் நிலையாக இருக்கும். அதே சமயம் ஏனைய கோடுகள் அவை <math>x</math>-அச்சை வெட்டும் புள்ளியைப் பொறுத்து பல்வேறு கோணங்களில் திருப்பமடைகின்றன. குறிப்பாகக் குத்துக்கோடுகள், சாய்வு <math>1/m</math> கொண்ட சாய்ந்த கோடுகளாக மாற்றமடைகின்றன. குத்துக்கோடுகள் திருப்பப்படும் கோணம் <math>\varphi</math> **நறுக்கக் கோணம்** எனப்படும். நறுக்கக் கோணத்தின் கோடேன்ஜெண்ட் மதிப்பு நறுக்கக் காரணி <math>m</math> க்குச் சமமாக இருக்கும்.  
:ஒரு புள்ளியின் ஆள்கூறுகளை ஒரு நிரல் அணியாக எழுதினால் (2×1 அணி), நறுக்கத்தை 2x2 அணியின் பெருக்கலாக எழுதலாம்:
: <math>
\begin{pmatrix}x^\prime \\y^\prime \end{pmatrix} =
\begin{pmatrix}x + m y \\y \end{pmatrix} =
\begin{pmatrix}1 & m\\0 & 1\end{pmatrix}
\begin{pmatrix}x \\y \end{pmatrix}.
</math>  
<math>x</math> மற்றும் <math>y</math> அச்சுகளின் பரிமாற்றம் தவிர, **குத்து நறுக்கம்** (*vertical shear*) (<math>y</math>-அச்சுக்கு இணையான நறுக்கம்) கிடைமட்ட நறுக்கம் போன்றதாக இருக்கும்.  
குத்து நறுக்கத்தில்:
:<math>y</math>-அச்சுக்கு வலப்புறம் அமையும் ஒவ்வொரு புள்ளியும் <math>m > 0</math> எனும்போது மேற்புறமும், <math>m < 0</math> எனும்போது கீழ்ப்புறமும் நகர்த்தப்படுகிறது; இதற்கு எதிர்மாறான திசையில் <math>y</math>-அச்சுக்கு இடப்புறம் அமையும் புள்ளிகள் நகர்த்தப்படுகின்றன; <math>y</math>-அச்சின் மீதமையும் புள்ளிகள் நிலையாக உள்ளன.  
:<math>y</math>-அச்சுக்கு இணையான கோடுகள் (குத்துக்கோடுகள்) இடம் மாறாமல் நிலையாக இருக்கும். அதே சமயம் ஏனைய கோடுகள் அவை <math>y</math>-axis அச்சை வெட்டும் புள்ளியைப் பொறுத்து பல்வேறு கோணங்களில் திருப்பமடைகின்றன. குறிப்பாகக் கிடைமட்டக் கோடுகள், சாய்வு <math>m</math> கொண்ட சாய்ந்த கோடுகளாக மாற்றமடைகின்றன.  
:ஒரு புள்ளியின் ஆள்கூறு அணியானது, கிடைமட்ட நறுக்கத்தில் பெருக்கப்படும் 2x2 அணியின் இடமாற்று அணியால் பெருக்கப்படுகிறது:
:<math>
\begin{pmatrix}x^\prime \\y^\prime \end{pmatrix} =
\begin{pmatrix}x \\ m x + y \end{pmatrix} =
\begin{pmatrix}1 & 0\\m & 1\end{pmatrix}
\begin{pmatrix}x \\y \end{pmatrix}.
</math>
# மகாபாரத மலைத்தொடர்

**மகாபாரத மலைத்தொடர்** (Mahabharata Range) ( mahābhārat shrinkhalā) அல்லது சிறிய இமயமலை என அழைக்கப்படும் இம்மலைத்தொடர், வடமேற்கில் காஷ்மீர் முதல் தென்கிழக்கில் பூடான் வரை, 2500 கிலோ மீட்டர் (1550 மைல்) தொலைவிற்கு, கிழக்கு-மேற்காகப் பரவியுள்ள மலைத்தொடர்களாகும். மகாபாரத மலைத்தொடர்கள் 12,000 அடி முதல் 15,000 அடி உயரம் கொண்டது. இம்மலைத்தொடர் சிவாலிக் மலைத்தொடருக்கு இணையாக பரவியுள்ளது.  
மகாபாரத மலைத் தொடரில் இந்தியா, நேபாளம் மற்றும் பூடான் நாடுகளின் பகுதிகள் அமைந்துள்ளது.  
சிறு தானியங்களும் உருளைக் கிழங்கும் இம்மலைத்தொடர்களில் பயிரிடப்படுகின்றன.  
மகாபாரத மலைத்தொடர்களில் திபெத்திய-பர்மியர்கள், நேபாளிகள், பகாரி இந்து மக்கள் அதிகம் வாழ்கின்றனர். மகாபாரத மலைத்தொடர்களின் பள்ளத்தாக்குகளின் வழியாக கண்டகி ஆறு, பாக்மதி ஆறு, கோசி ஆறுகள் பாய்கிறது.  
கோடை காலத்தில் இம்மலைத்தொடர்களில் 10 முதல் 15 பாகை செல்சியஸ் வெப்பம் உணரப்படுகிறது.
# மகாபாரத மலைத்தொடர்

## இவற்றையும் காண்க

- சிவாலிக் மலை
- பெரும் இமயமலை
- இந்து குஃசு
# சிகாகோ மற்றும் தென்னக வானூர்தி 4

**சிகாகோ மற்றும் தென்னக ஏர்லைன்சு வானூர்தி 4** (*Chicago and Southern Flight 4*) ஒரு வானூர்தி விபத்தாகிய இது, 1936-ஆம் ஆண்டு, ஆகத்து 5-இல், "லாக்கீட் மாடல் 10 எலெக்ட்ரா" (பதிவு எண்: NC16022) வகையை சார்ந்த "மெம்பிஸ் சிட்டி" (*City of Memphis*) எனும் பெயருடைய வானூர்தி ஒன்று வழமையாக திட்டமிட்டப்படி, ஐக்கிய அமெரிக்காவின் தென்கிழக்கு பகுதியில் அமைந்துள்ள லூசியானா மாநிலத்தின் நியூ ஓர்லென்ஸ் (நியூ ஓர்லியன்ஸ்) நகரத்திலிருந்து, இலினொய் மாநிலத்திலுள்ள சிகாகோ வழியாக, மிசிசிப்பி மாநில தலைநகர் ஜாக்சன், டென்னசி மாநிலத்தின் மெம்ஃபிஸ், மற்றும் மிசூரி மாநிலத்தின் பிரதான நகரான செயின்ட் லூயிஸ் போன்ற பெருநகரங்களுக்கு தொடர்ப் போக்குவரத்தாக இயங்கி வந்தது, இந்நிலையில், லாம்பர்ட் செயின்ட் லூயிஸ் சர்வதேச விமான நிலையத்திலிருந்து புறப்பட்டுச் சென்ற வானூர்தி, மிசோரி ஆற்றின் அருகேயுள்ள ஒரு பண்ணை களத்தில் விழுந்து நொறுங்கியது. "சிகாகோ மற்றும் தென்னக ஏர்லைன்சு" நிறுவனத்தின் கீழ் இயங்கிவந்த இவ்வானூர்தி விபத்தில் சேவைப் பணியாளர்கள் இருவரும், பயணிகள் 6 பேர்களும், மொத்தமாக 8 பேர்கள் (பயணித்த அனைவரும்) பலியாயினர்.
# கீழவளவு

**கீழவளவு** (**Keelavalavu** அல்லது **Kilavalavu** அல்லது **Kizhavalavu**) என்பது தமிழ்நாட்டின் மதுரை மாவட்டம், மேலூர் வட்டம், மேலூர் ஊராட்சி ஒன்றியத்தில் உள்ள கீழவளவு ஊராட்சியில் உள்ள ஒரு கிராமமாகும்.  
இந்த கிராமம் மதுரையில் இருந்து 38 கிலோமீட்டர்கள் தொலைவில் உள்ளது. இங்கு உள்ள மலைப்பாறையான *பஞ்சபாண்டவர் மலை *அல்லது சமணர் படுகைகளுக்காகவும், சமணச் சிற்பங்களுக்காகவும் இவ்வூர் அறியப்படுகிறது. இந்தக் கல் படுக்கைகள், சிற்பங்கள் போன்றவை சைனத்துடன் சம்மந்தப்பட்டவை.
# கீழவளவு

## அமைவிடம்

கீழவளவு கிராமம், மதுரை மாவட்டம், மேலூர் வட்டத்தைச் சேர்ந்ததாகும். இது மேலூரிலிருந்து - திருப்பத்தூர் செல்லும் சாலையில் 7 கிலோ மீட்டர் தொலைவில் உள்ளது.
# கீழவளவு

## மக்கள் தொகை பரம்பல்

2011 இந்திய மக்கள் கணக்கெடுப்பின்படி, கீழவளவு ஊரில் 5,686 பேர் வசிக்கின்றனர், இவர்களில் 2847 பேர் ஆண்கள், 2839 பேர் பெண்கள் ஆவர். இந்த கிராமத்திலுள்ள உயர்தரமான கிரானைட் கற்கள் சட்டவிரோதமாக வெட்டி எடுக்கப்பட்டு வருகின்றன.
# கீழவளவு

## மக்கள் தொகை பரம்பல்

### பஞ்சபாண்டவர் மலை

பஞ்சபாண்டவர் மலை இக்கிராமத்தில் மேலூர் &ndash; திருப்பத்தூர் சாலையில் உள்ளது. பண்டைய தமிழகத்தில் சைனமதம் தழைத்தோங்கிய காலத்தில் இந்த மலையில் உள்ள குகைகளை சமணத் துறவியர் தங்கள் வாழிடமாக மாற்றிக்கொண்டனர். இந்த மலைப்பாறைகள் இந்தியாவின் பாதுகாக்கப்பட்ட நினைவிடங்களாக இந்தியத் தொல்லியல் துறையால் அறிவிக்கப்பட்டுள்ளது.இச்சமணப் படுகைகள் கிபி மூன்றாம் நூற்றாண்டைச் சேர்ந்தது.  
குகையில் சமண புடைப்புச் சிற்பங்களாக பாகுபலி, மற்றும் கடைசி தீர்த்தங்கரான மகாவீரர் உள்ளிட்ட ஒன்பது தீர்த்தங்கர்களின் சிற்பங்கள் செதுக்கப்பட்டுள்ளன. இந்தத் தமிழ்-பிராமி எழுத்துக்கள் 1903 இல் வெங்கோப ராவ் என்பவரால் கண்டுபிடிக்கப்பட்டன. இந்தக் கல்வெட்டுகள் வலதிலிருந்து இடதாகவும், மேலிருந்து கீழாகவும் பொறிக்கப்பட்டுள்ளன. இந்த வகையான கல்வெட்டுகள் குன்றக்குடி மலையில் மட்டுமே காணப்படுகிறன. சைனத் துறவிகள் பயன்படுத்திக் கொள்வதற்காக, குகைகளில் கல் படுக்கைகள் உள்ளன. குகையில் உள்ள ஒரு கல்வெட்டு இந்த கல் படுக்கைகள் தொண்டி<nowiki/>யைச் சேர்ந்த சிற்பக் கலைஞர்களால் வடிக்கப்பட்டதாகக் குறிப்பிடுகிறது. இதனால் 2008 ஆம் ஆண்டு இந்தக் கிராமத்தில் வசிப்பவர்கள் சார்பில் பொது நல வழக்கு தாக்கல் செய்யப்பட்டது. இதன்விளைவாக 2011 இல் சென்னை உயர் நீதிமன்றத்தின் மதுரைக் கிளை இந்த இடத்தில் 51 ஏக்கர் (21 ஹெக்டேர்), பரப்பளவில் உள்ள கிரானைட் பாறைகளை வெட்டி எடுக்க தமிழ்நாடு கனிம நிறுவனம் (Tamin) மற்றும் தனியார் நிறுவனங்களுக்கும் தடை விதித்து, மலையைச் சுற்றியுள்ள தொல்பொருள் முக்கியத்துவம் வாய்ந்த சைன நினைவுச்சின்னங்களைக் காப்பதற்காக தடைவிதிப்பதாகக் கூறியது.
# கீழவளவு

## இதனையும் காண்க

- யானைமலை
- சமணர் மலை
# நசாத் வெலு பெல்காசம்

**நசாத் வெலு பெல்காசம்** (*Najat Vallaud-Belkacem*) (அக்டோபர் 4 1977)என்பவர் பிரான்சு நாட்டின் சோசலிசட் கட்சியின் அரசியல்வாதியும், 2014 ஆம் ஆண்டு ஆகஸ்டு மாதம் 25 ஆம் திகதி அன்று பிரான்சு நாட்டின் முதல் பெண் கல்வி அமைச்சராகப் பதவி ஏற்றுக்கொண்டவரும் ஆவார். 2012 மே 16 முதல் 2014 ஆகசுட் 25 ஆம் திகதி வரை மகளிர் விவகார அமைச்சராகவும், 2012 ஏப்ரல் 2 ஆம் திகதி முதல் 2014 ஆகசுட் மாதம் 25 ஆம் திகதி வரை நகர நிர்வாக அமைச்சராகவும், இளைஞர் நலன் மற்றும் விளையாட்டு துறை அமைச்சராகவும் பதவி வகித்துள்ளார். மேலும் அரசு செய்தித் தொடர்பாளராக 2012 மே மாதம் 16 ஆம் திகதி முதல் 2014 மார்சு 31 ஆம் திகதி வரையும் பதவி வகித்துள்ளார்.  
2008 ஆம் ஆண்டு லியோன் நகரத்தின் கவுன்சிலராக பதவி வகித்தார். மேலும் 2007, 2009 மற்றும் 2011 ஆம் ஆண்டுகளில் நடந்த ஜனாதிபதி தேர்தல்களில் செய்தி தொடர்பாளராக நியமிக்கப்பட்டிருந்தார்.
# நசாத் வெலு பெல்காசம்

## சுயசரிதை

1977 ஆம் ஆண்டு வட ஆப்பிரிக்க நாடான மொரோக்கோவில் ஒரு கட்டிடத் தொழிலாளியின் மகளாகப் பிறந்தார். இவருடன் பிறந்தவர்கள் மொத்தம் ஏழு பேர். இவருடைய பாட்டி அல்சீரியா மற்றும் ஸ்பெயின் வம்சாவழியில் வந்தவராவார். இவரின் குடும்பம் வறுமையில் வாடியதால் இவரை 4 வயதிலிருந்து ஆடு மேய்க்கும் வேலைக்கு இவரின் பெற்றோர் அனுப்பிவிட்டனர். மேலும் வருமை வாட்டவே தென் ஆப்பிரிக்காவிலிருந்து பிரான்சு நாட்டிற்கு இவரது குடும்பம் குடிபெயர்ந்தது. அங்கு சென்று படித்துக்கொண்டே பகுதிநேரப்பணி செய்து குடும்பத்துற்கு உதவிசெய்து வந்தார். 2002 ஆம் ஆண்டு பொது நிர்வாகத்தில் முதுகலைப் பட்டம் பெற்றார்..
# நசாத் வெலு பெல்காசம்

## சாதனைகள்

பிரான்சு அரசு 2013 ஆம் ஆண்டு தன்பாலின உறவுகளின் திருமணத்தை ஆதரித்து சட்டம் இயற்றியது. அப்போது இவர் இச்சட்டம் *இது ஒரு வரலாற்று முன்னேற்றம்* என்று துணிச்சலாக ஆதரித்தார். சமூக வலைத்தளங்கள் வெறுப்பு அரசியலுக்கு உபயோகிக்கிக்கூடாது என்று சட்டம் கொண்டுவரக் காரணமாக இருந்தார். 2014 ஆம் ஆண்டு பிரான்சு அரசியலில் பல மாற்றங்கள் ஏற்பட்ட போதும் 38 வயதேயான இவருக்கு கல்வி அமைச்சர் பதவி கொடுக்கப்பட்டது. பிறப்பால் இவர் முசுலீமாக இருந்தாலும் இசுலாம் சட்ட திட்டங்களை பெரிய அளவில் கடைப்பிடிக்காதவராகவே இருக்கிறார்.
# வசுந்தரா தேவி

**வசுந்தரா தேவி** (*Vasundhara Devi*, 1917 - செப்டம்பர் 7, 1988) தென்னிந்தியத் திரைப்பட நடிகையும், பரதநாட்டியக் கலைஞரும், கருநாடக இசைப் பாடகியும் ஆவார். இவர் பின்னாளில் பிரபலமான நடிகை வைஜெயந்திமாலாவின் தாயார் ஆவார்.  
வசுந்தரா 1941 ஆம் ஆண்டில் ரிஷ்யசிருங்கர் திரைப்படம் மூலம் அறிமுகமானார். 1943 இல் வெளியான மங்கம்மா சபதம் திரைப்படத்தில் மங்கம்மாவாக நடித்துப் புகழ் பெற்றார். வசுந்தராதேவியும், மகள் வைஜயந்திமாலாவும் இணைந்து *பைகாம்* (1959) என்ற இந்தித் திரைப்படத்திலும், அதன் தமிழ் மொழிபெயர்ப்பான *இரும்புத்திரை* திரைப்படத்திலும் நடித்தனர்.  
வசுந்தரா எம். டி. ராமன் என்பவரைத் திருமணம் செய்தார். இவர்கள் பின்னர் மணமுறிப்பு செய்தனர். வசுந்தராதேவி 1988 செப்டம்பர் 7 இல் காலமானார்.
# வசுந்தரா தேவி

## நடித்த திரைப்படங்கள்

- ரிஷ்யசிருங்கர், 1941
- மங்கம்மா சபதம், 1943
- நாட்டிய ராணி 1949
- இரும்புத்திரை, 1960
# குர்விந்தர் சிங் சாண்டி

**குர்விந்தர் சிங் சாண்டி** *(Gurwinder Singh Chandi)* (பிறப்பு: 20 அக்தோபர் 1989, ஜலந்தர், இந்தியா) ஓர் இந்தியத் தொழில்முறை வளைதடிபந்தாட்ட வீரர் ஆவார்.
# குர்விந்தர் சிங் சாண்டி

## ஆட்ட வாழ்க்கை

குர்விந்தர் சிங் சண்டி 2008 இல் ஆத்திரேலியாவில் நான்கு நாடுகள் கோப்பையை இந்தியா சார்பில் வென்று சாதனை படித்தார். இவர் 2012 இலண்டன் ஒலிம்பிக்கில் ஆடவர் வளைதடிபந்தாட்டத்தில் கலந்துகொண்டார்.
# குர்விந்தர் சிங் சாண்டி

## ஆட்ட வாழ்க்கை

### இந்திய வளைதடிபந்தாட்டக் குழு

இந்திய வளைதடிபந்தாட்டக் குழுவின் தொடக்க ஏலத்தில் தில்லி இறையாண்மையால், குர்விந்தர் சிங் சாண்டி 50,000 அமெரிக்க டாலருக்கு எடுக்கப்பட்டார். இவரது அடிப்படை கோரல் 13,900 அமெரிக்க டாலர்கள் ஆகும்.
# சிவேந்திர சிங்

**சிவேந்திர சிங்** *(Shivendra Singh)* (பிறப்பு: 9 ஜூன் 1983, குவாலியர், மத்தியப்பிரதேசம்) நடு முன்னணியில் ஆடும் இந்திய ஆடவர் வளைதடிபந்தாட்டக் குழுவில் ஒருவர் ஆவார்.
# சிவேந்திர சிங்

## ஆட்ட வாழ்க்கை

### 2010

இவர் தில்லியில் நடந்த 2010 பொதுநலவாயத்து விளையாட்டுகளில் பாக்கித்தானுடன் ஆடும்போது இரண்டு கள இலக்குகளை வென்றார். இதில் இந்தியா 7-4 சமனில் வெற்றி கண்டது .
# சிவேந்திர சிங்

## ஆட்ட வாழ்க்கை

### இந்திய வளைதடிபந்தாட்டக் குழு

இந்திய வளைதடிபந்தாட்டக் குழு வின் முதல் ஏலத்தில் பஞ்சாப் வாகையர்களால் 27,500 அமெரிக்க டாலர் மதிப்புக்கு எடுக்கப்பட்டார். இவரது அடிப்படைக் கோரல் 19,500 அஎரிக்க டாலர் ஆகும்.
# சிவேந்திர சிங்

## Controversy

இவர் 2010 உலக்க் கோப்பையில் பாக்கித்தானின் பரீது அகமதை வேண்டுமென்றே தாக்கியதால் இரண்டு ஆட்டங்களில் ஆடத் தடைச் செய்யப்பட்டார்,இதில் இந்தியா 4-1 இலக்குச் சமனில் வெற்றி கண்டது.
# பூர்வாஞ்சல்

ரோகில்கண்ட், தோவாப், புந்தேல்கண்ட், அவத், பகேல்கண்ட் மற்றும் **பூர்வாஞ்சல்** (அடர் பச்சை நிறத்தில்) பிராந்தியங்கள்]]
யின் ஓவியம், ஆண்டு 1890]]
யின் படித்துறைகள்]]
, கோரக்பூர்]]  
**பூர்வாஞ்சல்** (Purvanchal) வட இந்தியாவின் கிழக்கு உத்திரப் பிரதேச மாநிலத்தின் நிலவியல் அமைப்பை குறிப்பதாகும். பூர்வாஞ்சல் பகுதியில் அதிகம் பேசப்படும் மொழிகள் இந்தி, போஜ்புரி, உருது மற்றும் அவதி ஆகும்.
# பூர்வாஞ்சல்

## எல்லைகள்

பூர்வாஞ்சலின் வடக்கில் நேபாளம், கிழக்கில் பிகார், தெற்கில் மத்தியப் பிரதேசம் மற்றும் மேற்கில் உத்திரப் பிரதேசத்தின் அவத் பிராந்தியம் மற்றும் கீழ் தோவாப் பிராந்தியங்கள் எல்லைகளாகக் கொண்டது.
# பூர்வாஞ்சல்

## அரசியல்

உத்தரப் பிரதேசத்தின் மொத்தமுள்ள 80 நாடாளுமன்ற மக்களவை உறுப்பினர்களில் 30 நாடாளுமன்ற மக்களவை உறுப்பினர்களும்; மொத்தமுள்ள 403 உத்தரப் பிரதேச சட்டமன்ற உறுப்பினர்களில் 117 உறுப்பினர்களும் பூர்வாஞ்சல் பகுதிலிருந்து தேர்ந்தெடுக்கப்படுகின்றனர்.
# பூர்வாஞ்சல்

## பொருளாதாரம்

பூர்வாஞ்சல் பகுதியில் வேளாண்மை நன்கு வளர்ச்சி அடைந்திருப்பினும் மக்கள் தொகை அதிகரிப்பாலும்; அடர்த்தியாலும் வேலை வாய்ப்பின்மையாலும் மக்கள் மனதில் அரசிற்கு எதிராக அதிருப்தி வளர்ந்துள்ளது. பூர்வாஞ்சல் பகுதியின் வளர்ச்சி திட்டங்களுக்காக 1991ஆம் ஆண்டு முதல் உத்தரப் பிரதேச மாநில அரசு பூர்வாஞ்சல் வளர்ச்சி நிதி ஆண்டு தோறும் ஒதுக்கிடு செய்து வருகிறது.  
எனவே இப்பகுதியின் கல்வி, சமூகப் பொருளாதார முன்னேற்றம், வேலை வாய்ப்புகளுக்காக, கிழக்கு உத்தரப் பிரதேசமான பூர்வாஞ்சால் பகுதியை, உத்தரப் பிரதேச மாநிலத்திலிருந்து பிரித்து தனி மாநில கோரிக்கை எழுப்பப்பட்டு வருகிறது.
# பூர்வாஞ்சல்

## உத்தரப் பிரதேச புவியியல்

உத்தரப் பிரதேச மாநிலம் ஐந்து புவியியல் பகுதிகளை கொண்டுள்ளது. அவைகள்; யமுனை ஆற்றுக்கும் கங்கை ஆற்றுக்கும் இடையே உள்ள தோவாப் பகுதி, வடக்கில் ரோகில்கண்ட் பகுதியும், வடமேற்கு உத்திரப் பிரதேசத்தின் அவத் என்ற அயோத்தியாப் பகுதி, தெற்கில் மத்தியப்பிரதேச மாநிலத்தின் எல்லையை ஒட்டிய புந்தேல்கண்ட் பகுதி, கிழக்கு உத்தரப்பிரதேசமான **பூர்வாஞ்சல்** பகுதி மற்றும் பாகேல்கண்ட் ஆகும்.
# பூர்வாஞ்சல்

## புதிய மாநில கோரிக்கை

2011 நவம்பர் 16 நவம்பர் 2011இல் மாயாவதி தலைமையிலான உத்திரப் பிரதேச மாநில அமைச்சரவைக் கூட்டத்தில் உத்தரப் பிரதேச மாநிலத்தை பூர்வாஞ்சல், அவாத், புந்தல்கண்ட், பஸ்சிம் என நான்கு தனி மாநிலங்களாக பிரிப்பது என முடிவு எடுக்கப்பட்டது. அமைச்சரவையின் இம்முடிவை உத்தரப் பிரதேச சட்டமன்றத்தில் 27 நவம்பர் 2011 அன்று ஒருமனதான ஒப்புதல் அளித்துள்ளதால், மேற்படி நான்கு புதிய மாநிலங்களை அமைத்துத் தர இந்திய அரசுக்கு, உத்தரப் பிரதேச அரசு கோரிக்கை அனுப்பியுள்ளது.
# பூர்வாஞ்சல்

## நகரங்கள்

பூர்வாஞ்சல் பகுதியின் முக்கிய நகரங்கள்,கோரக்பூர், அலகாபாத், அயோத்தி மற்றும் வாரணாசி ஆகும்.
# பூர்வாஞ்சல்

## பூர்வாஞ்சலின் மொழிகள்

பூர்வாஞ்சல் பகுதியில் போஜ்புரி, அவதி மொழி, இந்தி, மற்றும் உருது மொழிகள் பேசப்படுகிறது.
# பூர்வாஞ்சல்

## பூர்வாஞ்சல் பகுதி மாவட்டங்கள்

கிழக்கு உத்தரப் பிரதேசமான பூர்வாஞ்சல் பகுதியில் 17 மாவட்டங்கள் உள்ளது.  
புதிதாக அமையப்படும் பூர்வாஞ்சல் மாநிலத்தில் பிகார்]] மாநிலத்தின் மேற்கு மாவட்டங்களான போஜ்பூர் மாவட்டம், பக்சர் மாவட்டம் கைமூர் மாவட்டம், ரோத்தாஸ் மாவட்டம், சரண் மாவட்டம், சிவான் மாவட்டம், கோபால்கஞ்ச் மாவட்டம், கிழக்கு சம்பாரண் மாவட்டம் மற்றும் மேற்கு சம்பாரண் மாவட்டங்கள் இணைக்கப்படலாம் என்ற கருதப்படுகிறது.
# பூர்வாஞ்சல்

## இந்து மற்றும் பௌத்த புனித தலங்கள்

பரிநிர்வாணம் அடைந்த இடம், குசிநகர்]]  
- வாரணாசி
- அயோத்தி
- ராம ஜென்ம பூமி
- அலகாபாத்
- சாரநாத்
- கபிலவஸ்து
- குசிநகர்
- சிராவஸ்தி
# பூர்வாஞ்சல்

## வானூர்தி நிலையங்கள்

- லால்பகதூர் சாஸ்திரி பன்னாட்டு வானூர்தி நிலையம், வாரணாசி
- கோரக்பூர் வானூர்தி நிலையம், கோரக்பூர்
- குசிநகர் வானூர்தி நிலையம், குசிநகர்
- சிராவஸ்தி வானூர்தி நிலையம் சிராவஸ்தி
- ஆசம்கர் வானூர்தி நிலையம், ஆசம்கர்
# பூர்வாஞ்சல்

## இதனையும் காண்க

- புந்தேல்கண்ட்
- பகேல்கண்ட்
- தோவாப்
- அவத்
- ரோகில்கண்ட்
# டிராய், மிச்சிகன்

**டிராய்** (*Troy*) ஐக்கிய அமெரிக்க மாநிலமான மிச்சிகனில் பெருநகர டிட்ராயிட்டின் வடக்குப் புறநகர்ப்பகுதியில் ஓக்லாந்து மாவட்டத்தில் அமைந்துள்ள நகரமாகும். 2010 ஐக்கிய அமெரிக்க மக்கள்தொகை கணக்கெடுப்பின்படி இதன் மக்கள்தொகை 80,980 ஆகும். மிச்சிகனில் இது 11வது பெரிய நகரமாக விளங்குகின்றது. பெருநகர டிட்ராய்ட்டின் வணிக, அங்காடி மையமாக டிராய் விளங்குகின்றது. இங்கு பல அலுவலகக் கட்டிடங்களும் மிக நவீன சாமர்செட் அங்காடி வளாகமும் உள்ளன.  
2011இல் மிச்சிகனின் மிகவும் பாதுகாப்பான நகரமாக டிராய் மதிப்பிடப்பட்டுள்ளது. 2008இல் வீடு, கல்வி, பொருளியல் நிலை, மகிழ்கலை வாய்ப்புக்கள் ஆகியவற்றைக் கொண்டு *சிஎன்என் மணி* நடத்திய ஆய்வில் ஐக்கிய அமெரிக்காவின் "வாழ மிகச் சிறந்தவிடங்கள்" பட்டியலில் 22ஆம் இடத்தில் இருந்தது. 2008இல் வீட்டு வருமானம் ஏறத்தாழ $79,000 இருந்த டிராய் ஐக்கிய அமெரிக்காவில் மிகவும் தாங்கத்தகு நகரங்களில் நான்காமிடத்தில் இருந்தது.
# டிராய், மிச்சிகன்

## புவியியல்

ஐக்கிய அமெரிக்க கணக்கெடுப்பு நிறுவனத்தின் தரவுகளின்படி இந்நகரத்தின் பரப்பளவு ஆகும்; இதில் நிலப்பகுதி , நீர்ப்பகுதி ஆகும். டிராயின் நிலநேர்க்கோடு: 42.605 N, நிலநிரைக்கோடு : 83.15 W ஆகும். சராசரி உயரம் ஆகும்.
# பகேல்கண்ட்

**பகேல்கண்ட்** அல்லது **வகேல்கண்ட்** (Bagelkhand) புவியியல் மண்டலம் என்பது மத்திய இந்தியாவின் விந்திய மலைத்தொடர்களில் அமைந்த மத்தியப் பிரதேசத்தின் வடகிழக்கு மற்றும் உத்தரப் பிரதேசத்தின் தென்கிழக்கு பகுதிகளாகும்.
# பகேல்கண்ட்

## புவியியல்

பகேல்கண்ட் புவியியல் பகுதியில் மத்தியப் பிரதேசத்தின் ரேவா மாவட்டம், சத்னா மாவட்டம், ஷட்டோல் மாவட்டம், சித்தி மாவட்டம் மற்றும் சிங்கரௌலி மாவட்டங்களும் மற்றும் உத்தரப் பிரதேசத்தின் சித்திரக்கூட மாவட்டம் அடங்கியுள்ளது.
பகேல்கண்ட் மண்டலம் வடக்கிலும், கிழக்கிலும் கங்கைச் சமவெளியாலும், மேற்கில் புந்தேல்கண்ட் மண்டலத்தாலும், தெற்கில் விந்திய மலைத்தொடராலும் சூழப்பட்டுள்ளது.  
பகேல்கண்ட் பகுதிகளை இராஜபுத்திர சோலாங்கியின் வகேலா குல மன்னர்களால் ஆளப்பட்டதால் இப்பகுதிக்கு *வகேல்கண்ட்* அல்லது பகேல்கண்ட் எனப் பெயராயிற்று.  
மத்திய பிரதேச பகேல்கண்ட் மண்டலத்தை **விந்திய மண்டலம்** என்றும் அழைப்பர்.
# பகேல்கண்ட்

## இதனையும் காண்க

ரோகில்கண்ட், தோவாப்,அவத், புந்தேல்கண்ட், பூர்வாஞ்சல், பகேல்கண்ட் பகுதிகள்]]
- பூர்வாஞ்சல்
- தோவாப்
- அவத்
- புந்தேல்கண்ட்
- ரோகில்கண்ட்
- விந்தியப் பிரதேசம்
- காந்தேஷ் பிரதேசம்
# பரத் சேத்ரி

**பரத் சேத்ரி** *(Bharat Chettri)* (பிறப்பு: 1982 கலிம்போங், மேற்கு வங்கம்) இவர் 2001 இல் வங்கதேசம் டாக்காவில் நடந்த பன்னாட்டு வளைதடிபந்தாட்ட இந்திய முதன்மை அமைச்சர் தங்கக் கோப்பைப் போட்டியில் வென்று சாதனை படைத்தார்]. இவர் 2011 அக்தோபரில் ஆத்திரேலியாவில் நடந்த நான்குநாடுகளின் மீத்தொடர்ப் பன்னாட்டுப் போட்டியில் இந்தியத் தேசியக் குழுவின் தலைவராக அமர்த்தப்பட்டார். இவர் மலேசியாவில் நடந்த 2012 சுல்தான் அசுலான் சா கோப்பைக்கான 18 உறுப்பினர்க் குழுவின் தலைவராகத் தேர்வு செய்யப்பட்டார். இது வெண்கலப் பதக்கத்தை வென்றது. இலண்டனில் நடைபெற்ற 2012 கோடைக்கால ஒலிம்பிக் விளையாட்டுப் போட்டியில் கலந்து கொண்ட 16 பேர் கொண்ட இந்திய வளைதடிப் பந்தாட்டக் குழுவிற்கு தலைமையேற்றிருந்தார்.  
ஒலிம்பிக்கில் மோசமாக ஆடியதால் இவரும் சந்தீப் சிங்கும் சிவேந்திர சிங்கும் குழுவில் இருந்து தள்ளப்பட்டனர்.
# பரத் சேத்ரி

### இந்திய வளைதடிபந்தாட்டக் குழு

இந்திய வளைதடிபந்தாட்டக் குழுவின் ஏலத்தில் சேத்ரியை பஞ்சாப் வீரர்கள் அணி 19,000 அமெரிக்க டாலருக்கு எடுத்தது. இவரது அடிப்படைக் கோரல் 18,500 அமெரிக்க டாலர் ஆகும். முதல் சுற்று ஏலத்தில் யாரும் இவரைக் கோராவிட்டாலும் இரண்டாம் சுற்று ஏலத்தில் இவர் எடுக்கப்பட்டார்.
# திருநந்திக்கரை குகைக் கோயில்

**திருநந்திக்கரை குகைக் கோயில்** (**Thirunandikkara Cave Temple**) என்பது கி.பி. ஏழு, எட்டாம் நூற்றாண்டில் பாறையைக் குடைந்து அமைக்கப்பட்ட பல்லவர் கால குகைக் கோயில் ஆகும். இது திருநந்திக்கரை கோயிலின் ஒரு பகுதியாக உள்ளது. இது தமிழ்நாட்டின், கன்னியாகுமரி மாவட்டத்தில், திருவட்டாறு அருகே உள்ளது. அண்மைக் காலம்வரை, கோயிலை சுற்றியுள்ள பகுதிகள் கேரள பகுதிகளாக இருந்தன. இப்போது தமிழ்நாட்டின் அதிகார வரம்பின் கீழ் உள்ளது. இந்தக் குகைக்கோயில் முதலில் கி.பி. 7 ஆம் நூற்றாண்டு காலகட்டத்தில் சமணர்களுக்காக நிறுவப்பட்டது. பிற்காலத்தில் இந்து மதக் கோவிலாக மாறியது.  
குகையின் மண்டபம் மிகுதியாக அலங்கரிக்கப்பட்ட ஓவியங்களைக் கொண்டிருந்ததாக கணிப்பு உள்ளது. இருப்பினும், தற்போது மங்கிய நிலையில் உள்ள ஓவியங்களே கடந்தகால ஓவியங்களை நினைவூட்டுவதாக உள்ளன. இந்த சுதை ஓவியங்கள் கி.பி 9-10 ஆம் நூற்றாண்டுக்கு முந்தைய ஓவியங்கள் ஆகும்.  
இயற்கையான நிறமிகள் மற்றும் தாவர நிறங்கள் ஆகியவற்றைக் கொண்டே பழங்காலத்தின் பாரம்பரிய சுவர் ஓவியங்கள் வரையப்பட்டன. இந்த ஓவியக் கலை கேரள மாநிலம் காலடியில் உள்ள ஸ்ரீ சங்கரா சமஸ்கிருத கல்லூரியிலும், குருவாயூர் கோவிலின் ஆதரவு பெற்ற ஒரு சுவர்ரோவியக் கலைப் பள்ளியிலும் ஆராய்ச்சி செய்தும், அங்கு சுவர் ஓவியக் கலையைக் கற்பித்தலிலும் ஈடுபட்டு வருகின்ற கலைஞர்களின் பணியால் இந்த ஓவியக் கலை, ஒரு புதிய தலைமுறைக் கலைஞர்களால் புதுப்பிக்கப்பட்டு வருகிறது.
# 1936 கேஎல்எம் கிராய்டன் விபத்து

**1936 கேஎல்எம் கிராய்டன் விபத்து** (*1936 KLM Croydon accident*) எனும் இது, 1936-ஆம் ஆண்டு, டிசம்பர் 9-ஆம் நாளன்று, கேஎல்எம் விமான நிறுவனம் இயக்கிவரும் "டக்ளஸ் டிசி 2-115ஈ" (*Douglas DC-2-115E*) (பதிவு எண்:PH-AKL) வகையை சார்ந்த "லிஜ்ச்ட்டர்" (*Lijster (Turdidae*) (*தமிழில்: அமெரிக்க பாடும் பறவை*) எனும் பெயருடைய வானூர்தி ஒன்று, வழமையாக திட்டமிட்டப்படி, தெற்கு இலண்டனில் உள்ள கிராய்டன் விமான நிலையத்திலிருந்து, நெதர்லாந்து நாட்டின் தலைநகரான ஆம்ஸ்டர்டாமுக்கு புறப்படும் தருணத்தில் மூடுபனி காரணமாக விபத்துக்குள்ளான நிகழ்வாகும். இப்பயணத்தின்போது சேவைப் பணியாளர்கள் 4 பேர்களும், பயணிகள் 13 பேர்களுமாக மொத்தம் 17 பேர்கள் இருந்துள்ளனர். இந்தத் திடீர் வானூர்தி விபத்தில், பணியாளர்கள் மூவரும், பயணிகள் 12 பேர்களும் கொல்லப்பட்டு, இருதரப்பிலும் தலா ஒருவரென்று இருவர் காயங்களுடன் உயிர்த்தப்பினார்கள்..
# நல்ல தண்ணி தீவு

**நல்ல தண்ணி தீவு** (*Nalla Thanni Theevu*)என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும். இந்தத் தீவு இராமநாதபுரம் மாவட்டம் கடலாடி வட்டத்திற்கு உட்பட்டது.
# நல்ல தண்ணி தீவு

## விளக்கம்

இத்தீவானது வாலிநோக்கத்திலிருந்து ஐந்து மைல் தொலைவிலும், தூத்துக்குடி துறைமுகத்தில் இருந்து 56 கி.மீ தொலைவிலும், வேம்பாரில் இருந்து 24 கி.மீ. தொலைவிலும் அமைந்துள்ளது. இத்தீவில் ஐந்து மீட்டர் தோண்டினாலே நன்நீர் கிடைக்கும். இங்கு சவுக்குத் தோப்புகள் உள்ளன. தமிழ் நாட்டார் தெய்வமான முனீசுவரருக்கு கட்டப்பட்ட ஒரு கோயில் இந்தத் தீவிற்குள் அமைந்துள்ளது. ஒவ்வொரு ஆண்டும், மார்ச் மாதத்தில், கோயில் திருவிழா நடக்கிறது. அருகிலுள்ள மீன்பிடி கிராமங்களிலிருந்து சுமார் 200-300 பக்தர்கள் விழாவில் கலந்து கொள்கின்றனர்.  
மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# புள்ளிவாசல் தீவு

**புள்ளிவாசல் தீவு** (**Pullivasal Island**) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவு ஆகும்.
# புள்ளிவாசல் தீவு

## விளக்கம்

இத்தீவு பாம்பன் தீவின்தெற்கில்உள்ளது. இது தூத்துக்குடி துறைமுகத்தில் இருந்து 120 கி.மீ தொலைவிலும், மண்டபம் பேரூராட்சியில் இருந்து 8.5 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது. இந்தத் தீவின் கடற்கரையை ஒட்டி கடல்புல் எனப்படும் தாவரங்கள் உள்ளன. தீவு 5.89 சதுர கிலோமீட்டர் பரப்பளவு கொண்டது.
# திருவரங்கம் தீவு

**திருவரங்கம் தீவு** (**Srirangam Island**) என்பது ஓர் ஆற்றுத் தீவு ஆகும் இது தமிழ்நாட்டின்திருச்சிராப்பள்ளி மாநகரை ஒட்டிய ஒரு பகுதியாக உள்ளது.இது காவிரி ஆறு அதன்கிளைஆறான கொள்ளிடம் ஆறு ஆகியவற்றால் உருவான தீவு ஆகும். தீவின் நீளம் 19 மைல் (31 கி.மீ.)அகலம் 1.5 மைல்கள் (2.4 கி.மீ.)கொண்டதாக உள்ளது.தீவின்எல்லைகளாக மேற்கில் மேலணையும்,கிழக்கே கல்லணையும்உள்ளன.திருவரங்கம் நகரம், ஒரு முக்கிய இந்து வைணவ யாத்திரைத் தலமாக, இந்தத் தீவின் மையத்தில் அமைந்துள்ளது.  
தீவின் பெரும் பகுதி திருச்சிராப்பள்ளி மாநகராட்சியின்எல்லைக்குட்பட்டதாகவும், திருவரங்கம் மண்டலத்தின் ஒரு பகுதியாகவும், திருவரங்கம், திருவானைக்காவல், சீனிவாச நகர்,கீதாபுரம், மேலூர், திருவளர்சோலை ஆகியபுறநகர் பகுதிகள் அடங்கியுள்ள பகுதியாகவும் உள்ளது.
# குரோமியம்(VI) ஆக்சைடு பெராக்சைடு

குரோமியம்(Chromium(VI) peroxide) என்பது CrO5 என்ற மூலக்கூற்று வாய்ப்பாடு கொண்ட நிலைப்புத்தன்மையற்ற ஒரு கனிம வேதியியல் வேதிச் சேர்மம் ஆகும். குரோமியம்(VI) பெராக்சைடு குரோமியம் ஆக்சைடு பெராக்சைடு என்ற பெயராலும் இச்சேர்மம் அழைக்கப்படுகிறது. அமிலமாக்கப்பட்ட ஐதரசன் பெராக்சைடு கரைசலை சோடியம் குரோமேட்டு போன்ற உலோகக் குரோமேட்டுகளுடன் சேர்த்து வினைபுரியச் செய்யும் போது குரோமியம்(VI) பெராக்சைடு உருவாகிறது. பொதுவான மஞ்சள் நிற குரோமேட்டுகள் அடர் நீலப்-பழுப்பு குரோமியம்(VI) பெராக்சைட்டாக மாற்றமடைகிறது. இவ்வுலோகக் குரோமேட்டு ஓர் அமிலம் மற்றும் ஐதரசன் பெராக்சைடுடன் வினைபுரிந்து குரோமியம் பெராக்சைடு, தண்ணீர் மற்றும் அவ்வமிலத்தினுடைய உலோக உப்பு ஆகியனவற்றைக் கொடுக்கிறது.  
:M<sub>2</sub>CrO<sub>4</sub> + 2 H<sub>2</sub>O<sub>2</sub> + 2 H<sup>+</sup> → CrO<sub>5</sub> + 3 H<sub>2</sub>O + 2 M<sup>+</sup>  
சில நிமிடங்களுக்குப் பின்னர், குரோமியம்(VI) பெராக்சைடு சிதைவடைந்து பச்சை நிறமுள்ள குரோமியம்(III) சேர்மங்களைக் கொடுக்கிறது . டை எத்தில் ஈதர், பியூட்டேன்-1-ஆல் அல்லது அமைல் அசிட்டேட்டு போன்ற நீருடன் கலவா கரிமக் கரைப்பான்களை, குரோமியம்(VI) பெராக்சைடைடுடன் ஐதரசன் பெராக்சைடு சேர்க்கும் போது சேர்த்து கலக்குவதன் மூலம் இச்சேர்மம் சிதைவடைதலை தடுக்க முடியும். நிலைப்புத்தன்மையற்ற குரோமியம்(VI) பெராக்சைடானது இவ்வழிமுறையில் நீருடன் கலவா கரிமக்கரைபானுடன் கரைக்கப்படுகிறது. இந்நிபந்தனையுடன் தயாரிக்கப்பட்டால் நீண்ட நாட்களுக்கு நிலைத்து இருக்கிறது.  
:2 CrO<sub>5</sub> + 7 H<sub>2</sub>O<sub>2</sub> + 6 H<sup>+</sup> → 2 Cr<sup>3+</sup> + 10 H<sub>2</sub>O + 7 O<sub>2</sub>  
ஓர் ஆக்சோ ஈந்தணைவியும் இரண்டு பெராக்சோ ஈந்தணைவிகளும் இணைந்து ஒட்டு மொத்தமாக ஒரு குரோமியம் அணுவுக்கு ஐந்து ஆக்சிசன் அணுக்கள் என்ற விகிதத்தை உண்டாக்குகிறது.
# குரோமியம்(VI) ஆக்சைடு பெராக்சைடு

## வழிப்பொருட்கள்

அணைவுச் சேர்மத்தின் கட்டமைப்பு]]  
கரிம வேதியியலில் ஈதரேட்டு என்பது முக்கியமான ஒரு அணைவுச் சேர்மம் ஆகும். ஒரு சேர்மத்துடன் ஈதர் சேர்ந்து உருவாகும் அணைவுச் சேர்மங்கள் ஈதரேட்டுகள் எனப்படுகின்றன. இச்சேர்மத்தின் பிரிடைல் மற்றும் பைபிரிடைல் அணைவுச் சேர்மங்கள் திறன்மிகுந்த ஆக்சிசனேற்றிகளாகக் கருதப்படுகின்றன . பிரிடைல் அணைவுச் சேர்மங்களின் கட்டமைப்பு படிகவியல் முறையில் உறுதிப்படுத்தப்படுகிறது .
# உப்புத்தண்ணித் தீவு

**உப்புத் தண்ணித் தீவு** (*Uppu Tanni Tivu*) என்பது மன்னார் வளைகுடாவில் அமைந்துள்ள ஒரு தீவு ஆகும். இங்கு கிடைக்கும் ஊற்றுநீர் உப்புக் கரிப்பதால் தீவுக்கு இப்பெயர் வந்தது. இத்தீவு தமிழ்நாட்டின் கடற்கரையில் இருந்து ஐந்து கிலோமீட்டர் தொலைவில் உள்ளது. இது தமிழ்நாட்டின் ஒரு பகுதியான இராமநாதபுரம் மாவட்டம், கடலாடி வட்டத்துக்கு உட்பட்டது.
# உப்புத்தண்ணித் தீவு

## விளக்கம்

இத்தீவானது தூத்துக்குடி துறைமுகத்தில் இருந்து 50 கி.மீ தொலைவிலும், வேம்பார் கிமாரத்தில் இருந்து 14 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.
# பாக்கு நீரிணைப் பாலம்

**பாக்கு நீரிணைப் பாலம்** (**Palk Strait bridge**) என்பது முன்மொழியப்பட்ட 23- கிலோ மீட்டர் (14 மைல்) பாலமாகும். இந்தப்பாலம் பாக்கு நீரிணையில், தமிழ்நாட்டின் தனுஷ்கோடி மற்றும் இலங்கையின் தலைமன்னார் ஆகியவற்றுக்கு இடையே அமைப்பதற்கு முன்மொழிவை இந்திய போக்குவரத்துத் துறை அமைச்சரான நிதின் கட்கரி ஆசிய வளர்ச்சி வங்கிக்கு 2015 சூன் மாதத்தில் வழங்கினார். ஆனால் இலங்கை நெடுஞ்சாலைத்துறை அமைச்சரான லட்சுமண் கிரில்லா 2015 திசம்பர் அன்று இந்த முன்மொழிவை நிராகரித்தார்.
# யுனைடெட் ஏர்லைன்ஸ் பயணம் 34

**யுனைடெட் ஏர்லைன்ஸ் பயணம் 34** (*United Airlines Trip 34*) எனப்படும் இது, 1936-ஆம் ஆண்டு, டிசம்பர் 27-ஆம் நாளன்று, காலை வழமையாக திட்டமிட்டப்படி, யுனைடெட் ஏர்லைன்ஸ் நிறுவனம் இயக்கி வந்த "போயிங் 247டி" (*Boeing 247D*) (பதிவு எண்:NC13355) வகையை சார்ந்த வானூர்தி ஒன்று, அமெரிக்காவின், கலிபோர்னியா மாகாணத்தில் உள்ள, சான் பிரான்சிஸ்கோ முதன்மை நகரிலிருந்து - அதே மாநிலத்தின் மற்றொரு மாபெரும் நகரமான லாஸ் ஏஞ்சலசுக்கு மேற்கொண்ட பறப்பு ஆகும். அன்றைய பறப்பின்போது காலை 7:38 மணியக்கு விமானிகள் பிழையின் காரணமாக விபத்துக்குள்ளானது. இப்பயணத்தின்போது சேவைப் பணியாளர்கள் மூவர்களும், பயணிகள் 9 பேர்களுமாக மொத்தம் 12 பேர்கள் இருந்துள்ளனர். இணை விமானியின் தவறான காலநிலை கணிப்பால் நிகழ்ந்த இவ்வானூர்தி விபத்தில், பணியாளர்கள் மூவரும், பயணிகள் 12 பேர்களும் (பயணித்த அனைவரும்) கொல்லப்பட்டனர்.
# கிர்நார்

**கிர்நார் மலை** அல்லது **ரைவத மலை** (Girnar or Revatak Pravata) , இந்திய மாநிலமான குஜராத்தின் ஜூனாகாத் மாவட்டத்தின் தலைமையிடமான ஜூனாகத் நகரத்திலிருந்து நான்கு கிலோ மீட்டர் தொலைவில் உள்ளது. பௌத்தர்களும், இந்துக்களும் மற்றும் சமணர்களும் கிர்நார் மலையைப் புனித தலமாக கருதுகின்றனர். 3661 அடி உயரம் கொண்ட கிர்நார் மலை 3,800 படிகளுடன் கூடியது. இதிகாச, புராணங்களில் இம்மலையை ரைவத மலை எனக்குறித்துள்ளது. இங்கு பேரரசர் அசோகரின் பாறைக் கல்வெட்டு உள்ளது. இது ஜூனாகத் நகரத்திற்கு கிழக்கில் 33 கிலோ மீட்டர் தொலைவில் உள்ளது.  
மகாதேவர் கோயில் கொண்ட கிர்நார் மலை, இமயமலையை விட மிகப்பழமையானது. இம்மலைகளில் கிர்நார் சமணக் கோயில்கள் உள்ளது.
# கிர்நார்

## தொன்ம வரலாறு

தத்தாத்ரேயர் கிர்நார் மலைப் பகுதிகளில் தங்கி வாழ்ந்தாக இந்துக்கள் கருதுகின்றனர். 22வது சமண சமய தீர்த்தங்கரான நேமிநாதர் கிர்நார் மலையில் முக்தி அடைந்தவர். தாமோதரன் கிர்நார் மலையின் அதிபதியாகப் போற்றப்படுவதால், இம்மலைய வைணவர்களும் புனிதமாக கருதுகின்றனர். தொன்ம காலத்தில் இம்மலையை **ரைவத மலை** என்று அழைத்தனர். தத்தாத்ரேயர் இம்மலையில் பலகாலம் தங்கியிருந்தாக கருதப்படுகிறது.  
கிர்நார் மலைக் குகையில் முசுகுந்த சக்கரவர்த்தி நீண்ட கால துயில் கொண்டிருகையில், கிருட்டிணனைத் துரத்திக் கொல்ல வந்த காலயவனன் எனும் அரக்கன், குகையில் உறங்கிக் கொண்டிருந்த முசுகுந்தனை கிருஷ்ணன் என நினத்து எழுப்பியதால், முசுகுந்தனின் கண் பார்வை பட்டவுடன் காலயவனன் எரிந்து சாம்பலானான். பின்னர் கிருஷ்ணரின் அறிவுரைப் படி முசுகுந்தன் பத்ரிநாத்திற்குச் சென்று தவமிருந்து வீடுபேறு பெற்றார்.
# கிர்நார்

## மலைக் கோயில்கள்

மகாதேவர் கோயில், கிர்நார் மலை அடிவாரம்]]
யிலான அசோகரின் முதல் கல்வெட்டு கிர்நார் மலை]]  
3666 அடி உயரமும், 4, 000 படிக்கட்டுகளும் கொண்ட கிர்நார் மலையில் பல இடங்களில் சமண தீர்த்தங்கரகளின் கோயில்கள், மகாதேவர் கோயில், கோர்க்கநாதர் மற்றும் தத்தாத்ரேயர் கோயிலும் உள்ளது.
குஜராத் மாநிலத்தின் மிக உயரந்த மலையான கிர்நார் மலையின் ஐந்து கொடுமுடியின் கீழ் 866 இந்து மற்றும் சமணர் கோயில்கள் பரவி உள்ளது.